Бьорн Улвеус
Бьорн Кристиан Улвѐус () е шведски поппевец и композитор. Роден на 25 април 1945 г. в Гьотеборг. Член на попгрупата АББА.

Улвеус е роден в Гьотеборг, Швеция, но като дете се премества заедно със семейството си във Вестервик. Музикалната му кариера започва, когато е само на 18 г. Той е член на шведската джаз група The Hootenanny Singers. Още тогава Бьорн започва да пише песни на английски език. През 1966 г. се среща с пианиста на група The Hep Stars -Бени Андершон, с когото започват да творят заедно. Музикалният продуцент Стиг Андерсон забелязва потенциала на този тандем и през 1972 г. създават поп група АББА, която съществува до 1982 г. АББА имат 8 студийни и 8 сборни албума. Това е най-успешната скандинавска група.

След края на епохата АББА, Бьорн продължава да твори заедно с Бени Андершон. Двамата създават мюзикълите Chess, Kristina från Duvemåla (основан на новелите на шведския писател Вилхелм Мюбери), и Мама Мия ! (Mamma Mia!) (основан на песните на АББА).

На 6 юли 1971 Бьорн се жени за Агнета Фелтског, с която имат две деца -Линда и Кристиян. През 1979 Бьорн и Агнета се развеждат, но и двамата остават в АББА. По-късно на 6 януари 1981 Бьорн се жени за Лена Калершьо.

Живее в Стокхолм. Той е един от собствениците на Hotel Rival в Стокхолм.

Членове на АББА
Шведски композитори
Шведски певци
Родени в Гьотеборг